Z A P I S N I K
17. sjednice Vijeća Mjesnog odbora Zapruđe,
održane dana 25. listopada 2022.
u objektu mjesne samouprave Zapruđe – Meštrovićev trg br. 1g,
s početkom u 19.00 sati
 
NAZOČNI ČLANOVI VIJEĆA:
Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković 
NENAZOČNI ČLANOVI VIJEĆA:
Josip Barišić
OSTALI NAZOČNI:
Petra Crnko, stručni referent, Gradski ured za mjesnu samoupravu, civilnu zaštitu i sigurnost
A.B., građanin, na točci Pitanja, prijedlozi i obavijesti od 20,20 do 20,35 sat

 
Predsjedava Gordana Žarković, predsjednica Vijeća Mjesnog odbora Zapruđe. 
 
Predsjednica Vijeća Mjesnog odbora Zapruđe Gordana Žarković otvara 17. sjednicu.
 
Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
  
USVAJANJE ZAPISNIK
Bez rasprave, jednoglasno sa 5 članova, Vijeće Mjesnog odbora Zapruđe (u daljnjem tekstu: Vijeće) prihvaća tekst Zapisnika 16. sjednice Vijeća, održane 13. rujna 2022. godine.




USVAJANJE DNEVNOG REDA

[bookmark: _Hlk118370911]Predsjednica Vijeća Gordana Žarković predlaže da se pod točkom dnevnog reda uvrsti sljedeća točka “Prijedlog Programa održavanja komunalne infrastrukture na području Gradske četvrti Novi Zagreb - istok u 2023. godini”.
Vijeće jednoglasno sa 5 članova prihvaća 
D N E V N I   R E D

1. Izvješće Mandatnog povjerenstva
2. Zaključak o prihvaćanju izvješća Mandatnog povjerenstva
3. Polaganje prisege – Martina Kolić
4. OŠ Zapruđe - sanacija atletske staze i sanacija kruga za kuglu – zaključak, donosi se
5. Postavljanje stupića na nogostupe, zahtjev – zaključak, donosi se
6. Zaštita vanjskih jedinica klima uređaja na istočnom zidu MO Zapruđe – zaključak, donosi se
7. Odvoz otpadnog papira i otpadne plastike, zahtjev – zaključak, donosi se
8. Korištenje prostora MO Zapruđe zahtjevi za povremeno i jednokratno korištenje - zaključak, donosi se
 Matica hrvatskih umirovljenika Novi Zagreb - EU projekt 
 Matica hrvatskih umirovljenika Novi Zagreb
 Matica hrvatskih umirovljenika Novi Zagreb - Podružnica umirovljenika Zapruđe
 Pjevačko društvo Novi Zagreb
 Hrvatska demokratska zajednica (HDZ) 
 Klub liječenih alkoholičara 
 Bandić Milan 365 – Stranka rada i solidarnosti
 Hrvatska seljačka stranka (HSS) - izmjena 
 Socijaldemokratska partija (SDP) - izmjena 
 Sport i točka 
 Lutkarska scena "Ivana Brlić Mažuranić" 
 HVIDR-a
 Socijaldemokrati
 Udruga za nezavisnu medijsku kulturu, jednokratno 
 Pjevačko društvo Novi Zagreb, jednokratno
9. Prijedlog Programa održavanja komunalne infrastrukture na području Gradske četvrti Novi Zagreb - istok u 2023. godini – zaključak, donosi se
10. Pitanja, prijedlozi i obavijesti  
 prijedlog građana -  Alen Bitići - proširenje prilazne ceste prema OŠ Zapruđe - mišljenje, rasprava
 prijedlog građana - Biserka Ilijaš - više zelenih otoka i promjena smještaja istih - mišljenje, rasprava
 prijedlog građana - Mario Žarković - obnova pješačkih puteva na području između Bundeka i Mosta mladosti - mišljenje, rasprava
 prijedlog građana - Marko Perković - naplata parkiranja u naselju - mišljenje, rasprava
 prijedlog građana - Diana Grgurić - pranje ulica (svaki drugi utorak) nakon odvoza bio otpada - mišljenje, rasprava
 oslikavanje bočnih stranica zgrada - mišljenje, rasprava
 dopis Lutkarske scene "Ivana Brlić Mažuranić", izneseni problemi - mišljenje, rasprava
 dječje igralište u Parku Vjekoslava Majera, vraćanje u prvobitno stanje nakon rekonstrukcije toplovoda - mišljenje, rasprava


[bookmark: _Hlk118375238]Ad 1.  Izvješće Mandatnog povjerenstva 
 
Predsjednica Mandatnog povjerenstva Gordana Žarković obavještava članove Vijeća da je Goran Šikić s danom 21. rujna 2022. godine stavio u mirovanje mandat na dužnost člana Vijeća Mjesnog odbora Zapruđe, te da je za zamjenicu člana Vijeća Mjesnog odbora imenovana Martina Kolić koja dužnost počinje obnašati s 14. listopada 2022. godine.
[bookmark: _Hlk118377453]Mandatno povjerenstvo predlaže Vijeću da donese zaključak o prihvaćanju Izvješća Mandatnog povjerenstva da zamjena za vijećnika Gorana Šikića, koji je svoj mandat stavio u mirovanje, bude Martina Kolić.
Na temelju  članka 7.  stavka 1. točke 1. Poslovnika o radu Vijeća Mjesnog odbora Zapruđe od 12. srpnja 2018., Mandatno povjerenstvo Mjesnog odbora Zapruđe, na 17 sjednici Vijeća, 25. listopada 2022., utvrđuje i podnosi
I Z V J E Š Ć E
Mandatnog povjerenstva
I.
A) Mandatno povjerenstvo utvrđuje da je GORAN ŠIKIĆ, iz Zagreba, Vučetićev prilaz 1, izabran s kandidacijske liste  MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD s danom 21. rujna 2022. godine, stavio mandat u mirovanje na dužnost člana Vijeća Mjesnog odbora Zapruđe.

B) Mandatno povjerenstvo utvrđuje da je MARTINA KOLIĆ,  izabrana s kandidacijske liste MOŽEMO! – POLITIČKA PLATFORMA,  ZAGREB JE NAŠ!, NOVA LJEVICA – NL, ZELENA ALTERNATIVA – ODRŽIVI RAZVOJ HRVATSKE – Zelena alternativa – OraH – ZA GRAD  s danom 14. listopada 2022. godine, započinje s obnašanjem dužnosti zamjenice člana Vijeća Mjesnog odbora Zapruđe.
II.
	Mandatno povjerenstvo predlaže Vijeću da donese Zaključak o prihvaćanju Mandatnog povjerenstva da zamjena za Gorana Šikića, koji je stavio mandat u mirovanje radi obnašanja nespojive dužnosti jer je prihvatio dužnost člana Vijeća u Gradskoj četvrti Novi Zagreb – istok bude
PREDSJEDNICA MANDATNOG  POVJERENSTVA
           Gordana Žarković
[bookmark: _Hlk118377897]Ad 2.  Zaključak o prihvaćanju izvješća Mandatnog povjerenstva  
	Vijeće jednoglasno sa 5 članova donosi 

Z A K LJ U Č A K
 
 o izboru zamjenika člana Vijeća Mjesnog odbora Zapruđe

1. Prima se na znanje izvješće Mandatnog povjerenstva o mirovanju mandata člana Vijeća Mjesnog odbora Gorana Šikića i aktivira se mandat članici Vijeća Martini Kolić.
2. Dana 21. rujna 2022. prestaje mandat članu Vijeća Goranu Šikiću.
3. Dana 14. listopada 2022. godine započinje mandat članici Vijeća Martini Kolić.
4. Ovaj će Zaključak biti objavljen na oglasnoj ploči u sjedištu Mjesnog odbora.



Ad 3. Polaganje prisege – Martina Kolić  

Gospođa Martina Kolić čita tekst prisege, potpisuje ju i predaje Predsjednici Vijeća te se na taj način verificira njen mandat.












Ad 4.  OŠ Zapruđe – sanacija atletske staze i sanacija kruga za kuglu  
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o sanaciji atletske staze i sanaciji kruga za kuglu

1.	Vijeće je suglasno da se uputi zahtjev / molba Gradskom uredu za obrazovanje, sport i mlade za sanaciju atletske staze i sanaciju kruga za kuglu na  sportskim terenima OŠ Zapruđe uvrste u plan i proračun za 2023. godinu.
2.	Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obrazovanje, sport i mlade.
















[bookmark: _Hlk118380743]
[bookmark: _Hlk118391763]Ad 5.  Postavljanje stupića na nogostupe  
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o postavljanju stupića na nogostupe

1.	Vijeće je suglasno i predlaže da se postave stupići na nogostupu u Adamičevoj ulici 3 iz Baburičine ulice, nogostupu u Adamičevoj ulic 1 iz Balokovićeve ulice, na južnom dijelu Meštrovićevog trga ispred trgovine DM i ispred I-Novina, te da se vrate stupići koji nedostaju ispred OŠ Zapruđe, a pohranjeni su na čuvanje u OŠ Zapruđe, traži se mišljenje nadležnog ureda.
2.	Ovaj zaključak dostavlja se Vijeću Gradske četvrti Novi Zagreb – istok i Gradskom uredu za obnovu, prostorno uređenje, izgradnju Grada, graditeljstvo, komunalne poslove i promet 
















Ad 6.  Zaštita vanjskih jedinica klima uređaja na istočnom zidu MO Zapruđe
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o čišćenju klima uređaja i zaštiti istih metalnim kavezom

1.	Vijeće je suglasno i predlaže da se klima uređaji postavljeni na vanjskoj istočnoj strani zida Mjesne samouprave i prostor ispod njih očiste te da se zaštite metalnim kavezom kako bi se onemogućilo zadržavanje golubova i daljnje onečišćenje istih.
2.	Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost 

Ad 7.  Odvoz otpadnog papira i otpadne plastike
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o zahtjevu za odvoz otpadnog papira i otpadne plastike

1.	Vijeće je suglasno i predlaže da se na području MO Zapruđe odvoz otpadnog papira i otpadne plastike vrši jednom tjedno, a ne kao do sada jednom u dva tjedna. Odvoz jednom u dva tjedna pokazao se nedostatnim, spremnici, kako za otpadni papir tako i za otpadnu plastiku, su pretrpani i građani su prisiljeni isto ostavljati i pored spremnika.
2.	Ovaj zaključak dostavlja se Vijeću Gradske četvrti Novi Zagreb – istok, Gradskom uredu za mjesnu samoupravu, civilnu zaštitu i sigurnost i Zagrebačkom Holdingu d.o.o., Podružnici Čistoća .



Ad 8.  Korištenje prostora MO Zapruđe  
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o korištenju prostora MO Zapruđe

1. [bookmark: _Hlk118384900]Vijeće je suglasno da se MATICI UMIROVLJENIKA NOVI ZAGREB – EU PROJEKT odobri povremeno korištenje prostora MO Zapruđe:

Dvorana:	ponedjeljak 12,00 – 14,00 sati
		utorak 10,00 – 14,00 sati
		srijeda 12,00 – 14,00 sati
		četvrtak 11,00 – 14,00 sati
		petak 12,00 – 14,00 sati
Ured:		ponedjeljak 10,00 – 16,00 sati
		utorak 12,00 – 16,00 sati
		srijeda 12,00 – 16,00 sati
		četvrtak 10,00 – 16,00 sati
		petak 10,00 – 16,00 sati
2.	Vijeće je suglasno da se MATICI UMIROVLJENIKA NOVI ZAGREB odobri povremeno korištenje prostora MO Zapruđe:
Ured:		utorak 10,00 – 12,00 sati
srijeda 10,00 – 12,00 sati
			petak 10,00 – 12,00 sati

3.	Vijeće je suglasno da se MATICI UMIROVLJENIKA NOVI ZAGREB – PODRUŽNICI UMIROVLJENIKA ZAPRUĐE odobri povremeno korištenje prostora MO Zapruđe:
[bookmark: _Hlk118387514]Dvorana:	ponedjeljak 10,00 – 12,00 sati
			utorak 14,00 – 17,00 sati
			srijeda 10,00 – 12,00 sati
			četvrtak 10,00 – 11,00 sati
			subota – 1., 2. i 4. u mjesecu - 16,00 – 21,00 sati
Ured:		utorak 08,00 – 10,00 sati

4.	Vijeće je suglasno da se PJEVAČKOM DRUŠTVU NOVI ZAGREB odobri povremeno korištenje prostora MO Zapruđe, dvorane i jedne male prostorije, 3. subotu u mjesecu, 16,00 – 21,00 sat.
5.	Vijeće je suglasno da se HRVATSKOJ DEMOKRATSKOJ ZAJEDNICI (HDZ) odobri povremeno korištenje prostora MO Zapruđe, dvorane i ureda, 2. srijeda u mjesecu, 18,00 – 21,00 sat.
[bookmark: _Hlk118386629]6.	Vijeće je suglasno da se KLUBU LIJEČENIH ALKOHOLIČARA odobri povremeno korištenje dvorane MO Zapruđe 1. i 3. utorak u mjesecu, 17,00 – 18,30 sati.
7.	Vijeće je suglasno da se BANDIĆ MILAN 365 – STRANCI RADA I SOLIDARNOSTI odobri povremeno korištenje dvorane MO Zapruđe 4. četvrtak u mjesecu, 17,30 – 20,30 sati.
8.	Vijeće je suglasno da se izmjeni zaključak donesen na 13. sjednici Vijeća održanoj 07. lipnja 2022. godine i HRVATSKOJ SELJAČKOJ STRANCI (HSS) odobri povremeno korištenje dvorane MO Zapruđe 4. srijedu u mjesecu, 18,00 – 21,00 sat.
9.	Vijeće je suglasno da se izmijeni zaključak donesen na 11. sjednici Vijeća održanoj 11. travnja 2022. godine i SOCIJALDEMOKRATSKOJ PARTIJI (SDP) odobri povremeno korištenje dvorane MO Zapruđe 2. četvrtak u mjesecu, 17,30 – 20,30 sati.
10.	Vijeće je suglasno da se korisniku SPORT I TOČKA odobri povremeno korištenje dvorane MO Zapruđe ponedjeljkom 20,00 – 21,00 sat i četvrtkom 20,30 – 21,30 sati.
11.	Vijeće je suglasno da se LUTKARSKOJ SCENI „IVANA BRLIĆ MAŽURANIĆ“ odobri povremeno korištenje prostora MO Zapruđe:
Dvorana:	četvrtak 14,00 – 17,30 sati
petak 16,00 – 22,00 sat
		subota 08,00 – 14,00 sati
Ured:		petak 16,00 – 22,00 sati
		subota 08,00 – 14,00 sati

12. Vijeće je suglasno da se HVIDR-i odobri povremeno korištenje prostora MO Zapruđe, dvorane i ureda, dvorana 1. i 3. srijeda u mjesecu, 18,00 – 21,00 sat, ured ponedjeljak – petak 9:00 – 14:00 sati

13. Vijeće je suglasno da se stranki SOCIJALDEMOKRATI odobri povremeno korištenje dvorane MO Zapruđe 3. četvrtak u mjesecu, 17,30 – 20,30 sat.
14.	Vijeće je suglasno da se UDRUZI ZA NEZAVISNU MEDIJSKU KULTURU odobri jednokratno korištenje dvorane MO Zapruđe 07. studenog 2022. godine, 16,00 – 20,00 sati.
15.	Vijeće je suglasno da se PJEVAČKOM DRUŠTVU NOVI ZAGREB odobri jednokratno korištenje dvorane MO Zapruđe 29. listopada 2022. godine, 16,00 –21,00 sat.
16.	Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost.






Ad 9.  Prijedlog Programa održavanja komunalne infrastrukture na području Gradske četvrti Novi Zagreb – istok u 2023. godini  
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
Vijeće jednoglasno donosi 

Z A K LJ U Č A K

o pozitivnom mišljenju za
Prijedlog Programa održavanja komunalne infrastrukture 
na području Gradske četvrti Novi Zagreb – istok u 2023. godini

1.	Vijeće je suglasno i daje pozitivno mišljenje za Prijedlog Programa održavanja komunalne infrastrukture na području Gradske četvrti Novi Zagreb – istok u 2023. godinu.
2.	Ovaj zaključak dostavlja se Vijeću Gradske četvrti Novi Zagreb – istok i Gradskom uredu za mjesnu samoupravu, civilnu zaštitu i sigurnost




Ad 10. Pitanja, prijedlozi i obavijesti
U raspravi sudjeluju: Barica Anić, Kristijan Frida, Martina Kolić, Tomislav Lopandić, Bruno Pintar i Gordana Žarković
· prijedlog građana A.B. - osobno je obrazložio svoj prijedlog da se u svrhu smanjenja prometa ispred stambene zgrade Baburičina 1-9, koja je prije bila servisna cesta, a sada je postala glavna zbog obaveznog smjera od OŠ Zapruđe prema Baburičinoj ulici, proširi prilazna ulica od Meštrovićevog trga do OŠ Zapruđe. Ista je trenutno jednosmjerna od juga prema sjeveru, a kako bi postala dvosmjerna trebalo bi ju proširiti. Proširenje bi se moglo provesti na način da se postojeća rasvjeta premjesti na drugu stranu nogostupa (popločen kulir pločama) i cesta proširi preko zelene površine koja se nalazi između nogostupa i ceste. A.B. predlaže da Vijeće prijedlog stavi kao točku dnevnog reda na slijedeću sjednicu sa donošenjem zaključka, uz napomenu da je u svojim dosadašnjim kontaktima došao do saznanja da bi projktnu dokumentaciju za isto financiralo Vijeće Gradske četvrti Novi Zagreb – istok, a eventualno izvedba kroz PKA Vijeća slijedeće godine, no izvedba će ovisiti o cijeni nakon projekta – Vijeće je prihvatilo prijedlog

· prijedlog građana B.I. - predložila je da se u naselju organizira više zelenih otoka, te da se postojeći izmjeste na krajeve servisnih i slijepih cesti ispred zgrada kako nebi više bili izloženi ostavljanju otpada slučajnih prolaznika, te stvaranju nelegalnog glomaznog otpada na i oko zelenih otoka – Vijeće će prijedlog razmotriti ali trenutno nije moguće provesti isto sve dok se ne maknu postojeći spremnici za otpadni papir i otpadnu plastiku, a potom će se razmotriti stvarna potreba za količinom i mjestima za organizaciju zelenih otoka

· [bookmark: _Hlk118395802]prijedlog građana M.Ž. – predložio je da se obnove pješački putovi na području između Bundeka i Mosta mladosti – Vijeće je na 8. sjednici održanoj 17. siječnja 2022. godine donjelo zaključak o istom, te će isto ponoviti na slijedećoj sjednici

· [bookmark: _Hlk118397625]prijedlog građana M.P. – predložio je da se uvede naplata parkiranja u Zapruđu, Vijeće mu je podnjelo iscrpan odgovor što je sve poduzeto za povećanje kapaciteta parkirnih mjesta u naselju, no isti je zanovio upit – Vijeće je u više navrata raspravljalo o uvođenju naplate parkiranja i trenutno smatramo da to nije opcija koja će riješiti problem parkiranja

· [bookmark: _Hlk118398722]prijedlog građana D.G. – predložila je da se zatraži pranje ulica svaki drugi utorak nakon odvoza bio-otpada obzirom da iz kamiona curi i ostaje smrad po cijelom Zapruđu – mišljenje Vijeća je da možda isto nije izvedivo, ali na slijedećoj sjednici će zahtjev staviti na dnevni red i donjeti zaključak

· oslikavanje bočnih stranica zgrada - prijedlog viječnika Tomislava Lopandića – predložio je da se zabatne, bočne strane zgrada oslikaju u suradnji sa učenicima i studentima umjetničkih škola i fakulteta, Gordana Žarković je obavijestila da je na nivou Gradske četvrti NZ-I krenula inicijativa za iscrtavanje murala i grafita na nivou cijele Gradske četvrti, Kristijan Frida nije suglasan sa time da se iscrtavaju zgrade, iste su vlasništvo svih suvlasnika i ne slaže se s tim da se na zgradama bilo što oslikava, te napominje da u zgradama živi previše ljudi te da su interesi oko teme vjerojtano različiti, već da bi bilo puno bolje da su sve zgrade iste i obnovljene npr u energetskoj obnovi, predlaže da se za oslikavanje/grafite/murale predlože površine u vlasništvu Grada Zagreba, Tomislav Lopandić se slaže sa činjenicom da su zgrade vlasništvo suvlasnika, ali predlaže da Vijeće ide sa inicijativom prema predstavnicima suvlasnika da se ispita interes, Bruno Pintar se zalaže da se prvenstveno iscrtaju trafostanice i to dječjim motivima, zaključak je da se za murale predlože stupovi ispod Mosta mladosti bliže tramvajskoj stanici, upornjak ispod Mosta mladosti s južne strane, zid dvorane OŠ Zapruđe u suradnji sa školom, trafostanice u suradnji s Elektrom

· dopis Lutkarske scene Ivana Brlić Mažuranić – umjetnička ravnateljica uputila je dopis s nabrojanim problemima vezanim uz dvoranu MO Zapruđe

- da se metalnim kavezom zaštite klima uređaji na istočnom zidu MO Zapruđe te opere prostor oko i ispod istih – Vijeće je na ovoj sjednici donjelo zaključak o istom, 
- da se lješnjak koji se nalazi na zelenoj površini između dvorane MO Zapruđe i Zagrebačke banke posjeće (zaklanja pogled, u njemu se skrivaju glodavci, viđeni štakori) i posadi trava ili cvijeće – Vijeće prihvaća prijedlog i stavit će ga na dnevni red slijedeće sjednice
[bookmark: _Hlk118400171]- primjedba da neodgovorni stanovnici Zapruđa svakodnevno hrane golubove na neprimjerenom mjestu ispred same dvorane MO Zapruđe, što je zakonom zabranjeno – Vijeće nema način da utječe na takvo ponašanje, osim ako nekoga slučajno zatekne baš u tom trenutku može upozoriti osobu koja to radi
- problem djece, a na žalost i odraslih koji igraju nogomet na natkrivenom prostoru ispred dvorane MO Zapruđe i Zagrebačke banke, udarajući i napucavajući loptu u zid stvaraju veliku buku i materijalnu štetu (razbijeno staklo na oglasnom ormariću Scene IBM, oštečivanje kablova koji su tuda provučeni) što smatra nedopustivim - Vijeće nema način da utječe i zabrani to postupanje osim ako nekoga slučajno zatekne baš u tom trenutku može upozoriti djecu ali i odrasle koja to rade na neprimjerenost mjesta za loptanje

· dječje igralište u Parku Vjekoslava Majera, vraćanje u prvobitno stanje nakon rekonstrukcije toplovoda – Vijeće se nada da će po završetku radova park biti saniran i doveden u prvobitno stanje, pričekat će se pa ako bude potrebno zahtjev će se stavit na dnevni red neke od slijedećih sjednica


Sjednica je završila u 21:30 sati.
Zapisnik sastavila:                                                                     	        
Gordana Žarković            	                                                                   	
predsjednica Vijeća Mjesnog odbora Zapruđe       

